|  |
| --- |
| **FÁCÁNKERT****KÖZBESZERZÉSI SZABÁLYZATA** |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

**Jóváhagyva: …./2018. (XI.26.) számú képviselő-testületi határozattal**

TARTALOMJEGYZÉK

|  |  |
| --- | --- |
| Módosítások nyilvántartása | 3 |
| Jogszabályi környezet | 4 |
| Preambulum | 5 |
| I. | Értelmező rendelkezések | 5 |
| II. | Szabályzat célja | 5 |
| III. | Szabályzat hatálya | 5 |
| IV. | Közbeszerzési értékhatárok | 5 |
| V. | Közbeszerzés értékének meghatározása | 7 |
| VI. | Az eljárás előkészítésének és lezárásának speciális szabályai | 7 |
| VII. | Összeférhetetlenség | 8 |
| VIII. | A közbeszerzések tervezése és összegzése, a közbeszerzési terv | 9 |
| IX. | A közbeszerzés nyilvánosságának biztosítása | 9 |
| X. | Bírálóbizottság | 10 |
| XI. | A közbeszerzési eljárás megindítása és lefolytatása | 12 |
| XII. | A közbeszerzési eljárás dokumentálása | 15 |
| XIII. | Döntéshozatal | 15 |
| XIV. | Eredményhirdetés | 15 |
| XV. | Szerződéskötés | 16 |
| XVI. | Teljesítésigazolás | 16 |
| XVII. | A közbeszerzés ellenőrzése | 16 |
| XVIII. | Felelősségi rendszer | 17 |
| XIX. | Záró rendelkezések | 18 |

MÓDOSÍTÁSOK NYILVÁNTARTÁSA

|  |  |  |
| --- | --- | --- |
| Sorszám | Kiadmányozás jellege | Hatálybalépés dátuma |
| 1. | Eredeti kiadás | 2018. november 27. |
|  |  |  |
|  |  |  |
|  |  |  |

JOGSZABÁLYI KÖRNYEZET

|  |  |
| --- | --- |
| 2015. évi CXLIII. törvény | A közbeszerzésről |
| 307/2015 (X.27.) Korm. rendelet | A közszolgáltatók közbeszerzéseire vonatkozó sajátos közbeszerzési szabályokról |
| 308/2015 (X.27.) Korm. rendelet | [A közbeszerzési eljárás eredményeként megkötött szerződések teljesítésének és módosításának Közbeszerzési Hatóság által végzett ellenőrzéséről](http://net.jogtar.hu/jr/gen/getdoc.cgi?docid=a1500308.kor) |
| 310/2015 (X.28.) Korm. rendelet | [A tervpályázati eljárásokról](http://net.jogtar.hu/jr/gen/getdoc.cgi?docid=a1500310.kor) |
| 320/2015 (X.30.) Korm. rendelet | [A közbeszerzések központi ellenőrzéséről és engedélyezéséről](http://net.jogtar.hu/jr/gen/getdoc.cgi?docid=a1500320.kor) |
| 321/2015 (X.30.) Korm. rendelet | [A közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról](http://net.jogtar.hu/jr/gen/getdoc.cgi?docid=a1500321.kor) |
| 322/2015 (X.30.) Korm. rendelet | [Az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól](http://net.jogtar.hu/jr/gen/getdoc.cgi?docid=a1500322.kor) |
| 323/2015 (X.30.) Korm. rendelet | [Az egyes közbeszerzési tárgyú kormányrendeletek módosításáról](http://net.jogtar.hu/jr/gen/getdoc.cgi?docid=a1500323.kor) |
| 44/2015 (XI.2.) MvM rendelet | [A közbeszerzési és tervpályázati hirdetmények feladásának, ellenőrzésének és közzétételének szabályairól, a hirdetmények mintáiról és egyes tartalmi elemeiről, valamint az éves statisztikai összegzésről](http://net.jogtar.hu/jr/gen/getdoc.cgi?docid=a1500044.mvm) |
| 45/2015 (XI.2.) MvM rendelet424/2017. (XII. 19.) Korm. rendelet | [A Közbeszerzési Döntőbizottság eljárásáért fizetendő igazgatási szolgáltatási díjról](http://net.jogtar.hu/jr/gen/getdoc.cgi?docid=a1500045.mvm)Az elektronikus közbeszerzés részletes szabályiról |

PREAMBULUM

Fácánkert Község Önkormányzata (továbbiakban: Ajánlatkérő) a közpénzek ésszerű felhasználása átláthatóságának és széles körű nyilvános ellenőrizhetőségének megteremtése, továbbá a közbeszerzések során a verseny tisztaságának biztosítása érdekében, a közbeszerzésekről szóló 2015. évi CXVIII. törvény (továbbiakban: Kbt.) 27. §-ában meghatározott kötelezettségének eleget téve a közbeszerzési eljárások előkészítésével, lefolytatásával kapcsolatos tevékenységről, valamint a felelősségi rendről az alábbi szabályzatot alkotja.

1. ÉRTELMEZŐ RENDELKEZÉSEK
2. A közbeszerzési szabályzat hatálya kiterjed Fácánkert Község Önkormányzatára.
3. Ajánlatkérő megnevezése: Fácánkert Község Önkormányzata
4. A Szabályzat hatálya alá tartozó beszerzések: A közbeszerzés tárgya árubeszerzés, építési beruházás, építési koncesszió, illetőleg szolgáltatás megrendelése és szolgáltatási koncesszió.
5. SZABÁLYZAT CÉLJA

Meghatározza Ajánlatkérő közbeszerzési eljárásai előkészítésének, lefolytatásának, belső ellenőrzésének felelősségi rendjét, a nevében eljáró, illetve az eljárásba bevont személyek, valamint szervezetek felelősségi körét és az eljárások dokumentálási rendjét, összhangban a vonatkozó jogszabályokkal.

Ennek körében különösen meghatározza az eljárás során hozott döntésekért felelős személyt, személyeket, illetve testületeket.

1. SZABÁLYZAT HATÁLYA

A Közbeszerzési Szabályzat Ajánlatkérő Kbt. hatálya alá tartozó árubeszerzéseire, szolgáltatás megrendeléseire, építési beruházásaira, valamint építési és szolgáltatási koncesszióira (továbbiakban együttesen: közbeszerzéseire) terjed ki.

1. KÖZBESZERZÉSI ÉRTÉKHATÁROK

E szabályzat hatálya alá tartozó közbeszerzések vonatkozásában az értékhatárokat a hatályos közbeszerzési törvény, a hatályos költségvetési törvény, valamint a Közbeszerzési Hatóság erre vonatkozó tájékoztatója határozza meg.

Ennek megfelelően Ajánlatkérő által lefolytatott közbeszerzési eljárások nemzeti értékhatárokat elérő értékű közbeszerzések vagy közösségi értékhatárokat elérő értékű közbeszerzések lehetnek.

1. A nemzeti értékhatárokat a mindenkor hatályos költségvetési törvény határozza meg, amely szerint ezek jelen szabályzat hatálya alatt:

|  |  |
| --- | --- |
| árubeszerzés esetén  | 15 millió forint |
| szolgáltatás megrendelése esetében  | 15 millió forint |
| szolgáltatási koncesszió esetében  | 30 millió forint |
| építési beruházás esetében  | 25 millió forint |
| építési koncesszió esetében  | 100 millió forint |

1. A Kbt. 195. § (1) bekezdésében meghatározott Ajánlatkérők a nettó 1 millió forintot elérő, de a mindenkori költségvetési törvényben megállapított közbeszerzési értékhatárokat el nem érő értékű, a Kbt. 8. § (2)-(6) bekezdése szerinti szerződéseik megkötését megelőzően is kötelesek – a Kbt. végrehajtási rendeletében foglaltak szerint, az ott meghatározott kivételekkel – legalább három ajánlatot bekérni. Ezekre a beszerzésekre a Kbt. rendelkezéseit kizárólag annyiban kell alkalmazni, amennyiben a törvény végrehajtási rendelete azt előírja.
2. Hirdetmény közzététele nélküli meghívásos eljárás indítható (minimum 5 ajánlattevő egyidejű felkérése mellett) a Kbt. 115.§ (2) bekezdés szerint az alábbi becsült értékek esetébent:

|  |  |
| --- | --- |
| árubeszerzés esetén  | nem indítható |
| szolgáltatás megrendelése esetében  | nem indítható |
| építési beruházás esetében  | 25 millió forintot elérő – 300 millió forintot el nem érő érték között |

1. Összefoglalóval meghirdetett nemzeti eljárás indítható a Kbt. 113.§ szerinti nyílt az alábbi becsült értékek esetébent:

|  |  |
| --- | --- |
| árubeszerzés esetén  | 15millió forintot elérő – 64.135.830 forintot el nem érő érték között |
| szolgáltatás megrendelése esetében  | 15 millió forintot elérő – 64.135.830 forintot el nem érő érték között |
| építési beruházás esetében  | 300 millió forintot elérő – 700 millió forintot el nem érő érték között |

1. Uniós eljárásrend szerint eljárás a nemzeti eljárásrend szabályai szerinti eltéréssel:

|  |  |
| --- | --- |
| árubeszerzés esetén  | nem indítható |
| szolgáltatás megrendelése esetében  | nem indítható |
| építési beruházás esetében  | 700 millió forintot elérő – 1.603.395.750 forintot el nem érő érték között |

1. A közösségi értékhatárokat a közösségi közbeszerzési irányelvek határozzák meg oly módon, hogy azok értéke euróban kerül meghatározásra. Az euróban meghatározott értékhatárok forintban kifejezett értékét minden évben a Közbeszerzési Hatóság Elnökének tájékoztatója határozza meg. Amennyiben ajánlatkérő a Kbt. 5. § (1) bekezdés c) pontja szerint minősül, úgy az értékhatár:

|  |  |
| --- | --- |
| árubeszerzés esetén  | 209.000 euró, melynek forintbankifejezett értéke 64.135.830 Ft;  |
| szolgáltatás megrendelése esetében  | 209.000 euró, melynek forintbankifejezett értéke 64.135.830 Ft; |
| építési beruházás esetében  | 5.225.000 euró, melynek forintbankifejezett értéke 1.603.395.750 Ft. |

1. KÖZBESZERZÉS ÉRTÉKÉNEK MEGHATÁROZÁSA
2. Ajánlatkérő köteles a közbeszerzési eljárást – a beszerzés tárgyára és becsült értékére tekintettel – megfelelő alapossággal előkészíteni. Ajánlatkérő által rendelkezésre bocsátott közbeszerzési dokumentumoknak biztosítaniuk kell, hogy az eljárásban a gazdasági szereplők képesek legyenek műszakilag megfelelő, fizikailag megvalósítható és gazdasági szempontból reális ajánlatot adni. Ajánlatkérőnek már a közbeszerzési eljárás előkészítése során törekednie kell a magas minőségű teljesítés feltételeinek biztosítására, a környezet – beszerzés tárgyára tekintettel biztosítható – védelmére és a fenntarthatósági szempontok figyelembevételére, valamint a beszerzés tárgyát érintő szerződésmódosítások megelőzésére. Ajánlatkérő alkalmazhatja az értékelemzés módszerét is.
3. Ajánlatkérő az 1) pontban meghatározott felelősségi körében köteles a becsült érték meghatározása céljából külön vizsgálatot végezni és annak eredményét dokumentálni. A vizsgálat során az ajánlatkérő objektív alapú módszereket alkalmazhat. Ilyen módszerek különösen:
4. a beszerzés tárgyára vonatkozó indikatív ajánlatok bekérése,
5. a beszerzés tárgyára vonatkozó, arra szakosodott szervezetek által végzett piackutatás,
6. igazságügyi szakértő igénybevétele,
7. szakmai kamarák által ajánlott díjszabások,
8. szakmai kamarák által előállított és karbantartott, megvalósítási értéken alapuló, részletes építési adatbázis,
9. a Közbeszerzési Hatóság által kiadott ár statisztika,
10. az ajánlatkérő korábbi, hasonló tárgyra irányuló szerződéseinek elemzése.
11. AZ ELJÁRÁS ELŐKÉSZÍTÉSÉNEK ÉS LEZÁRÁSÁNAK SPECIÁLIS SZABÁLYAI
12. Építési beruházások esetében az eljárás csak a külön jogszabályban meghatározott követelményeknek megfelelő tervek birtokában indítható meg. Külön jogszabályban foglalt esetekben Ajánlatkérőnek tervellenőrzésről és tervezői művezetésről is gondoskodnia kell.
13. A közbeszerzési eljárás megindítása előtt Ajánlatkérő független szakértőkkel, hatóságokkal, illetve piaci résztvevőkkel előzetes piaci konzultációkat folytathat a közbeszerzési eljárás előkészítése, valamint a gazdasági szereplők – tervezett beszerzésre és annak követelményeire vonatkozó – tájékoztatása érdekében.

Az ajánlatkérő köteles minden szükséges intézkedést – különösen a releváns információk közlését a közbeszerzési dokumentumokban, valamint a megfelelő ajánlattételi határidő meghatározását – megtenni a verseny tisztaságára, a gazdasági szereplők esélyegyenlőségére és egyenlő elbánására vonatkozó alapelvek érvényesülése érdekében.

1. Ajánlatkérő köteles meghatározni a közbeszerzési eljárásai előkészítésének, lefolytatásának, belső ellenőrzésének felelősségi rendjét, a nevében eljáró, illetve az eljárásba bevont személyek, valamint szervezetek felelősségi körét és a közbeszerzési eljárásai dokumentálási rendjét, összhangban a vonatkozó jogszabályokkal. Ennek körében különösen meg kell határoznia az eljárás során hozott döntésekért felelős személyt, személyeket, vagy testületeket.
2. A közbeszerzési eljárás előkészítése, a felhívás és a közbeszerzési dokumentumok elkészítése, valamint az ajánlatok értékelése során és az eljárás más szakaszában Ajánlatkérő nevében eljáró, illetve az eljárásba bevont személyeknek és szervezeteknek együttesen rendelkezniük kell a közbeszerzés tárgya szerinti szakmai, közbeszerzési, jogi és pénzügyi szakértelemmel.
3. A részben vagy egészben európai uniós forrásból megvalósuló, valamint árubeszerzés és szolgáltatás megrendelése esetén az uniós értékhatárt elérő, építési beruházás esetén az ötszázmillió forintot elérő értékű közbeszerzési eljárásba az ajánlatkérő köteles felelős akkreditált közbeszerzési szaktanácsadót bevonni.
4. Ajánlatkérő a 4) pontban meghatározott szakértelemmel együttesen rendelkező, legalább háromtagú bírálóbizottságot köteles létrehozni az ajánlatoknak – szükség esetén a hiánypótlás, felvilágosítás vagy indokolás megadását követő – e törvény szerinti elbírálására és értékelésére. A bírálóbizottság írásbeli szakvéleményt és döntési javaslatot készít az eljárást lezáró döntést meghozó személy vagy testület részére. A bírálóbizottsági munkáról jegyzőkönyvet kell készíteni. A bírálóbizottság tagjai nem készítenek e bírálat során egyéni bírálati lapokat.
5. Ajánlatkérő nevében az eljárást lezáró döntést meghozó személy nem lehet a bírálóbizottság tagja.
6. Testületi döntéshozatal esetén a döntéshozó kizárólag tanácskozási joggal rendelkező személyt delegálhat a bírálóbizottságba.
7. Testületi döntéshozatal esetében név szerinti szavazást kell alkalmazni.
8. ÖSSZEFÉRHETETLENSÉG
9. Ajánlatkérő köteles minden szükséges intézkedést megtenni annak érdekében, hogy elkerülje az összeférhetetlenséget és a verseny tisztaságának sérelmét eredményező helyzetek kialakulását.
10. Összeférhetetlen és nem vehet részt az eljárás előkészítésében és lefolytatásában az ajánlatkérő nevében olyan személy vagy szervezet – ideértve a közbeszerzési szolgáltatót, valamint az általa foglalkoztatottakat is –, amely funkcióinak pártatlan és tárgyilagos gyakorlására bármely okból, így különösen gazdasági vagy más érdek vagy az eljárásban részt vevő gazdasági szereplővel fennálló más közös érdek miatt nem képes.
11. Ajánlatkérő nevében eljáró és az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet írásban köteles nyilatkozni arról, hogy vele szemben fennáll-e a jelen pont szerinti összeférhetetlenség.
12. A KÖZBESZERZÉSEK TERVEZÉSE ÉS ÖSSZEGEZÉSE, A KÖZBESZERZÉSI TERV
13. Ajánlatkérő az elfogadott költségvetési rendelete alapján a Kbt. 42.§. (1) bekezdésben foglaltak alapján, a költségvetési év elején, legkésőbb március 31-ig éves összesített közbeszerzési tervet készít, amelyet Ajánlatkérő erre feljogosított szervezete vagy személye fogad el.
14. A közbeszerzési tervet Ajánlatkérőnek legalább öt évig meg kell őriznie. A közbeszerzési terv nyilvános.
15. Ajánlatkérő köteles a Közbeszerzési Hatóság által működtetett Közbeszerzési Adatbázisban – amennyiben a Közbeszerzési Adatbázisban való közzététel nem lehetséges, a saját vagy a fenntartója honlapján – közzétenni a közbeszerzési tervet, valamint annak módosítását az elfogadást követően haladéktalanul.
16. A közbeszerzési terv elkészítése előtt Ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.
17. A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Ajánlatkérő továbbá a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.
18. A tárgyévben lefolytatott közbeszerzési eljárásokról a 44/2015 (XI.2.) MvM rendelet 40.§ szerint éves statisztikai összegzést kell készíteni, melyet legkésőbb a tárgyévet követő év május 31. napjáig közzé kell tenni a Közbeszerzési Hatóság által működtetett közbeszerzési adatbázisban.
19. A KÖZBESZERZÉS NYILVÁNOSSÁGÁNAK BIZTOSÍTÁSA
20. Ajánlatkérő köteles a Közbeszerzési Hatóság által működtetett Közbeszerzési Adatbázisban – amennyiben a Közbeszerzési Adatbázisban való közzététel nem lehetséges, a saját vagy a fenntartója honlapján – közzétenni
	1. a közbeszerzési tervet, valamint annak módosítását az elfogadást követően haladéktalanul;
	2. az előzetes vitarendezéssel kapcsolatos a Kbt. 80. § (2) bekezdése szerinti adatokat az előzetes vitarendezési kérelem kézhezvételét követően haladéktalanul;
	3. a Kbt. 9. § (1) bekezdés h)–i) pontjának, valamint a Kbt. 12. § (1)–(5) bekezdésének alkalmazásával megkötött szerződéseket a szerződéskötést követően haladéktalanul;
	4. a közbeszerzési eljárás alapján megkötött szerződéseket a szerződéskötést követően haladéktalanul;
	5. a részvételi jelentkezések és az ajánlatok elbírálásáról szóló összegzést, a részvételre jelentkezőknek vagy az ajánlattevőknek való megküldéssel egyidejűleg;
	6. a szerződés teljesítésére vonatkozó következő adatokat:
		* hivatkozást a közbeszerzési eljárást megindító hirdetményre (hirdetmény nélkül induló eljárások esetében felhívásra),
		* a szerződő felek megnevezését,
		* azt, hogy a teljesítés szerződésszerű volt-e,
		* a szerződés teljesítésének az ajánlatkérő által elismert időpontját,
		* továbbá az ellenszolgáltatás teljesítésének időpontját és a kifizetett ellenszolgáltatás értékét a szerződés mindegyik fél – támogatásból megvalósuló közbeszerzés esetén szállítói kifizetés során a kifizetésre köteles szervezet – által történt teljesítését követő harminc napon belül;
	7. a külön jogszabályban meghatározott éves statisztikai összegzést az ott előírt határidőig.
21. Az 1) pont szerinti adatok közérdekből nyilvános adatok, azok nyilvánosságra hozatala üzleti titokra hivatkozással nem tagadható meg. Ettől eltérően amennyiben a felek az ajánlatot a szerződés mellékletévé teszik, az ajánlat nyilvánosságára a Kbt. 44. § alkalmazandó.
22. A közbeszerzési tervnek honlapon történő közzététel esetén a tárgyévet követő évre vonatkozó közbeszerzési terv honlapon történő közzétételéig kell elérhetőnek lennie.
23. Az 1) pont b) és f)–g) pontja szerinti adatot, információt, dokumentumot Ajánlatkérő honlapon történő közzététel esetén legalább a Kbt. 46. § (2) bekezdésében meghatározott időtartamra köteles elérhetővé tenni.
24. Az 1) pont c)–d) pontja szerinti szerződéseket az ajánlatkérő honlapon történő közzététel esetén legalább a teljesítéstől számított öt évig köteles elérhetővé tenni.
25. Az 1) pont f) pontja szerinti tájékoztatást az egy évnél hosszabb vagy határozatlan időre kötött szerződés esetében a szerződés megkötésétől számítva évenként kell aktualizálni.
26. BÍRÁLÓBIZOTTSÁG
27. A Bírálóbizottság feladata a közbeszerzési eljárás adminisztratív feladatainak ellátása, előkészítése, lefolytatása, döntési javaslat megfogalmazása a Döntéshozó részére.
28. A Bírálóbizottságnak összességében a közbeszerzés tárgya szerinti szakértelemmel, pénzügyi szakértelemmel és jogi-közbeszerzési szakértelemmel rendelkező szakemberekből kell állnia.
29. Erre irányuló felkérés alapján a Bírálóbizottság tagja lehet megbízási szerződés alapján szaktanácsadó.
30. A részben vagy egészben európai uniós forrásból megvalósuló, valamint árubeszerzés és szolgáltatás megrendelése esetén az uniós értékhatárt meghaladó, építési beruházás esetén az ötszázmillió forintot elérő értékű közbeszerzési eljárásba Ajánlatkérő részéről bevonni kívánt felelős akkreditált közbeszerzési szaktanácsadót az eljárás előkészítésébe és lebonyolításába is be kell vonni, a szaktanácsadó a bírálóbizottság tagja.
31. A Bírálóbizottság munkáját kizárólag szakmai alapon köteles teljesíteni, szakvéleményét meghozni.
32. A Bírálóbizottság hivatalosan az alakuló gyűlésen kezdi meg munkáját. Kiválasztják a beszerzés tárgyának és értékének megfelelő fajtájú eljárást. Elkészítik a közbeszerzési eljárást megindító ajánlattételi felhívást, illetve ajánlati vagy részvételi felhívás hirdetményét, valamint amikor a Kbt. ezt kötelezővé teszi, akkor az ajánlati/részvételi dokumentációt.
33. A Bírálóbizottság akkor határozatképes, ha a tagok több mint fele jelen van. A Bírálóbizottság döntéseit egyszerű szótöbbséggel hozza. Szavazategyenlőség esetén a Bírálóbizottság elnökének szavazata dönt. A Bírálóbizottság tagjai kizárólag igennel, vagy nemmel szavazhatnak.
34. Amennyiben Ajánlatkérő részéről megtörténik az ajánlati/részvételi felhívás elfogadása, úgy azt a szaktanácsadó, illetve annak hiányában a Jegyző által kijelölt személy elektronikus formában küldi meg, közvetlen ajánlattételi felhívással induló eljárások esetében az ajánlattevők, hirdetménnyel induló eljárások esetében a Közbeszerzési Hatóság részére.
35. Az ajánlattételi illetve részvételi határidő lejártának időpontjában, az ajánlatokat illetve részvételi jelentkezéseket a Bírálóbizottság elnöke vagy a szaktanácsadó felbontja, a Kbt-ben meghatározott információkat, adatokat felolvasáskor ismerteti.
36. A határidő után beérkezett ajánlat vagy részvételi jelentkezés csomagolása az ajánlattevő, illetve részvételre jelentkező személyének megállapítása céljából bontható fel, amelyről külön jegyzőkönyvet kell felvenni.
37. A Bírálóbizottság elnöke vagy a szaktanácsadó az ajánlatok - tárgyalásos eljárásban a végleges ajánlatok - bontásának megkezdésekor, az ajánlatok felbontása előtt közvetlenül ismerteti az eljáráshoz kapcsolódó becsült értéket, valamint a szerződés teljesítéséhez rendelkezésre álló anyagi fedezet összegét.
38. A beérkezett ajánlatok, illetve részvételi jelentkezések felbontásáról és ismertetéséről, az érvénytelen ajánlatokról és a kizárt ajánlattevőkről jegyzőkönyvet kell készíteni.
39. A jegyzőkönyvet a törvényben meghatározott határidők figyelembevételével kell megküldeni az érdekeltek részére, szükség esetén, az ajánlati felhívásban foglaltak alapján, figyelemmel az előírtak alapján hiánypótlást lehet elrendelni.
40. A Bírálóbizottság Ajánlatkérő nevében köteles írásbeli felvilágosítást kérni az ajánlattevőtől – a többi ajánlattevő egyidejű értesítése mellett -, ha nem egyértelmű kijelentéseket tartalmaz az ajánlata.
41. Bírálóbizottság az értékelés szempontjából lényeges ajánlati elemek tartalmát megalapozó adatokat, valamint indokolást köteles írásban kérni és erről a kérésről a többi ajánlattevőt egyidejűleg, írásban értesíteni, ha az ajánlat a megkötni tervezett szerződés tárgyára figyelemmel aránytalanul alacsony árat tartalmaz bármely olyan, az ellenszolgáltatásra vonatkozó összeg tekintetében, amely önállóan értékelésre kerül.
42. Ha az ajánlatnak az értékelési részszempontok szerinti valamelyik tartalmi eleme lehetetlennek, vagy túlzottan magas, vagy alacsony mértékűnek, illetve kirívóan aránytalannak értékelt kötelezettségvállalást tartalmaz, a Bírálóbizottság az érintett ajánlati elemekre vonatkozó adatokat, valamint indokolást köteles írásban kérni. Erről a kérésről a többi ajánlattevőt egyidejűleg, írásban értesíteni kell.
43. Az ajánlatban szereplő nyilvánvaló számítási hibát a Bírálóbizottság Ajánlatkérő nevében köteles kijavítani úgy, hogy a közbeszerzés tárgya elemeinek tételesen meghatározott értékeit (az alap adatokat) alapul véve számítja ki az összesített ellenértéket vagy más - az ajánlatban megtalálható számításon alapuló - adatot. A számítási hiba javításáról ajánlatkérő köteles az összes ajánlattevőt egy időben, haladéktalanul és írásban értesíteni.
44. A Bírálóbizottság írásbeli szakvélemény készítésével segíti, de nem kötelezi a döntéshozót. Az írásbeli szakvélemény tartalmazza a beérkezett ajánlatok összehasonlítására vonatkozó adatokat, (az összességében legelőnyösebb ajánlat kiválasztása esetén valamennyi részszempont vonatkozásában), az ajánlati felhívásban meghatározott pontozási rendszer alkalmazása során adott pontszámokat, illetve az egyes pontszámokra vonatkozó részletes szakmai indokokat.
45. Az írásbeli szakvélemény készítésével párhuzamosan a Bírálóbizottság ún. döntés-előkészítési jegyzőkönyvben tesz javaslatot a nyertes ajánlattevőre, illetve adott esetben a második legkedvezőbb ajánlatot tett ajánlattevő személyének meghatározására.
46. Amennyiben Ajánlatkérő külső lebonyolító személyt, illetve szervezetet bíz meg az eljárás lefolytatására, akkor a Bírálóbizottság közbeszerzési szakértelemmel rendelkező tagjának feladatait a lebonyolító személy, illetve szervezet a megbízási szerződése alapján köteles elvégezni.
47. A KÖZBESZERZÉSI ELJÁRÁS MEGINDÍTÁSA ÉS LEFOLYTATÁSA
48. Az összesített éves közbeszerzési tervben szereplő közbeszerzési eljárás megindításáról Ajánlatkérő erre feljogosított szervezete vagy személye dönt.
49. A közbeszerzési eljárás megindítása, a belső felelősségi rend kiadmányozásával történik.
50. A belső felelősségi rendben az alábbiakat kell meghatározni:
51. a beszerzés tárgya;
52. az eljárás típusa;
53. a Bírálóbizottsági tagok kijelölése;
54. a beszerzéshez pénzügyi fedezetet biztosító személy megjelölése;
55. a Bírálóbizottság javaslata alapján a döntést meghozó megjelölése;
56. az eljárás becsült értéke;
57. a rendelkezésre álló anyagi fedezet mértéke;
58. hirdetmény nélkül induló eljárástípus esetén a jogszabályban előírt minimum számú (vagy ennél több) felkérni kívánt ajánlattevő megnevezése;
59. belső ellenőrzésének felelősségi rendje.
60. Az eljárás megindítása az alkalmazott eljárásrendnek megfelelően az alábbiak szerint történik:
61. az ajánlattételi felhívás közvetlen megküldése a kijelölt ajánlattevők részére;
62. összefoglalóval meghirdetett nemzeti eljárás esetén annak megküldése a Közbeszerzési Hatóság részére;
63. felhívással induló nyílt eljárás esetén az ajánlattételi felhívás feladása a Közbeszerzési Értesítőbe, illetve a TED-be.
64. A Bírálóbizottság elnökének, szaktanácsadó alkalmazása esetén a szaktanácsadónak a megbízási szerződésben meghatározottak szerint a feladata:
65. hirdetmények, ajánlati felhívások elkészítése,
66. dokumentáció elkészítése, annak rendelkezésre bocsátása,
67. kiegészítő tájékoztatás igénylése esetén annak megadása, az ajánlattevők részére történő megküldése.
68. A közbeszerzéssel kapcsolatos hirdetmény, felhívás határidőben történő feladásáról, közzétételéről - igazolható módon - a Bírálóbizottság elnöke, szaktanácsadó alkalmazása esetén a szaktanácsadó gondoskodik. A hirdetmények megküldésének és közzétételének részletes szabályairól, valamint a hirdetmények mintáiról külön jogszabály rendelkezik.
69. Az ajánlatkérő- az ellenőrzésre jogosult hozzáférése és az eljárás iratainak az EKR-ben való elektronikus megőrzése érdekében – köteles az eljárás előkészítése körében a Kbt. 28. §. (2) és (4) bekezdése alkalmazása során keletkezett iratokat, valamint a részvételi jelentkezések és ajánlatok bírálata során keletkezett dokumentumokat vagy azok egyszerű elektronikus másolatát az EKR-be (különösen a bírálóbizottsági jegyzőkönyvek, bírálati lapok, értékelés dokumentumai) is feltölteni az adott eljárás dokumentumai közé.
70. A közbeszerzési eljárás előkészítésével, lefolytatásával kapcsolatban keletkezett összes iratot a közbeszerzési eljárás lezárulásától (37.§. (2) bekezdés), a szerződés teljesítésével kapcsolatos összes iratot a szerződés teljesítésétól számított legalább öt évig meg kell őrizni. Ha a közbeszerzéssel kapcsolatban jogorvoslati eljárás indult, az iratokat annak – bírósági felülvizsgálat esetén a felülvizsgálat – jogerős befejezéséig, de legalább öt évig meg kell őrizni.
71. Amennyiben az EKR Korm. rendelet előírja, az Ajánlatkérő és a gazdasági szereplők között a közbeszerzési eljárással kapcsolatos, a Kbt.-ben, vagy végrehajtási rendeletében szabályozott írásbeli kommunikáció elektronikus úton, az EKR-ben történik.
72. Ajánlatkérő az eljárásban való részvételt, ajánlati biztosíték adásához kötheti, mely összegének megállapítása a Bírálóbizottság feladata.
73. Hirdetmény közzététele nélküli eljárás esetén a Bírálóbizottság minimum a jogszabályban előírt számú ajánlattevőt köteles az ajánlattételre felhívni.

A felkérni kívánt ajánlattevők megjelölése Ajánlatkérő által erre kijelölt szervezetének vagy személyének hatáskörébe tartozik.

1. Meghívásos eljárás esetén a felkérni kívánt ajánlattevőket úgy kell kijelölni, hogy azok az eljárásban előírt alkalmassági feltételek, illetve a szerződés teljesítésére várhatóan alkalmasak legyenek. Ennek megítélése a felkérni kívánt ajánlattevők kijelölésére jogosult szervezet vagy személy hatáskörébe tartozik.
2. Az ajánlattételre felhívandó gazdasági szereplők kiválasztásakor az egyenlő bánásmód elvének megfelelően és lehetőleg a mikro-, kis- vagy középvállalkozások részvételét biztosítva kell eljárni Ajánlatkérőnek.
3. Az ajánlatok, részvételi jelentkezések személyesen történő benyújtása esetén a Bírálóbizottság elnöke átvételi elismervényt állít ki, mely tartalmazza az átadó, átvevő nevét, az ajánlat, részvételi jelentkezés átadás-átvételének időpontját (év, hó, nap, óra, perc).
4. A beérkezett ajánlatokat, részvételi jelentkezéseket az ajánlattételi, részvételi határidő lejártáig a hivatali helyiség erre kijelölt zárható helyén kell őrizni. Amennyiben az ajánlatok beérkeztetése az erre kijelölt szaktanácsadó feladata, úgy a megőrzésről neki kell gondoskodnia.
5. Az ajánlatok, részvételi jelentkezések bontási eljárását az ajánlattételi, részvételi határidő lejártának időpontjában a Bírálóbizottság elnöke, szaktanácsadó alkalmazása esetén a szaktanácsadó, a Kbt. által meghatározott személyek jelenlétében folytatja le.
6. Az ajánlatok, részvételi jelentkezések felbontásáról és ismertetéséről szóló jegyzőkönyv elkészítése és ajánlattevők, illetve részvételre jelentkezők részére történő igazolható módon való átadása, megküldése a Bírálóbizottság elnöke, illetve a szaktanácsadó feladata.
7. A jegyzőkönyv az ajánlatkérő részére, továbbá az ajánlattevők, részvételre jelentkezők száma szerinti eredeti példányban készül, melyet a Bírálóbizottság elnöke és a Bírálóbizottság erre kijelölt tagja, illetve a szaktanácsadó aláírásával lát el.
8. Tárgyalásos eljárás esetén a tárgyalásról készített jegyzőkönyv mellékletét képező jelenléti ívet a tárgyaláson megjelent ajánlattevők is aláírják.
9. Az ajánlatok, részvételi jelentkezések elbírálásának szakmai előkészítését lezáró írásbeli szakvéleményt és a döntési javaslatot a Bírálóbizottság, szaktanácsadó alkalmazása esetén a szaktanácsadó készíti el.
10. A döntési javaslat előtti esetleges közbeeső intézkedések (hiánypótlás iránti intézkedés, számítási hiba javítása, felvilágosítás kérés, aránytalanul alacsonynak értékelt ellenszolgáltatás esetén az ajánlati elemek valóságosságáról, teljesíthetőségéről történő érdeklődés) megtétele a Bírálóbizottság elnöke, szaktanácsadó alkalmazása esetén a szaktanácsadó feladata.
11. A hiánypótlási felhívásra, illetve egyéb intézkedésre érkezett iratok, válaszok vizsgálata a Bírálóbizottság elnöke, szaktanácsadó alkalmazása esetén a szaktanácsadó feladata.
12. A tárgyalásos eljárást a Bírálóbizottság elnöke, vagy az általa e feladatra kijelölt személy, illetve a szaktanácsadó folytatja le.
13. A Bírálóbizottság a végleges szakvélemények alapján bírálati jegyzőkönyvet (jegyzőkönyveket), valamint döntési javaslatot készít írásos formában a döntésre jogosultnak.
14. Amennyiben az eljárás lefolytatására felelős akkreditált közbeszerzési szaktanácsadó kerül megbízásra, úgy az a 14/2016 (V.25.) MvM rendelet 6.§-ban előírtak alapján aláírásával és az előzetes regisztráció során kapott lajstromszámát feltüntető pecséttel kell, hogy ellenjegyezze a közbeszerzési eljárás során legalább az alábbi dokumentumokat:
15. a közbeszerzési eljárást megindító felhívást és a közbeszerzési dokumentumokat;
16. a bontási jegyzőkönyvet, jegyzőkönyveket;
17. az összegezést.
18. A KÖZBESZERZÉSI ELJÁRÁS DOKUMENTÁLÁSA
19. Ajánlatkérő a Kbt. 46.§ alapján minden egyes közbeszerzési eljárását – annak előkészítésétől az eljárás alapján kötött szerződés teljesítéséig terjedően – írásban, vagy az eljárási cselekmények elektronikus gyakorlása esetén külön, e törvény felhatalmazása alapján alkotott jogszabály szerint elektronikusan köteles dokumentálni.
20. A közbeszerzési eljárás előkészítésével, lefolytatásával kapcsolatban keletkezett összes iratot a közbeszerzési eljárás lezárulásától, a szerződés teljesítésével kapcsolatos összes iratot a szerződés teljesítésétől számított öt évig meg kell őrizni. Ha a közbeszerzéssel kapcsolatban jogorvoslati eljárás indult, az iratokat annak – bírósági felülvizsgálat esetén a felülvizsgálat – jogerős befejezéséig, de legalább az említett öt évig kell megőrizni.
21. A közbeszerzési iratok megőrzéséről Ajánlatkérő által kijelölt személy köteles gondoskodni.
22. Ajánlatkérő köteles a Közbeszerzési Hatóság vagy jogszabályban feljogosított más szervek kérésére a közbeszerzéssel kapcsolatos iratokat megküldeni vagy részükre elektronikus úton hozzáférést biztosítani.
23. DÖNTÉSHOZATAL
24. Az eljárás lezáró döntést a Bírálóbizottság javaslata alapján Ajánlatkérő erre feljogosított szervezete vagy személye hozza meg.
25. A döntés meghozatalakor Ajánlatkérőnek figyelembe kell vennie AZ ELJÁRÁS ELŐKÉSZÍTÉSÉNEK ÉS LEZÁRÁSÁNAK SPECIÁLIS SZABÁLYAI című pontban előírtakat.
26. EREDMÉNYHIRDETÉS
27. Ajánlatkérő köteles az ajánlattevőt vagy részvételre jelentkezőt írásban tájékoztatni az eljárás vagy az eljárás részvételi szakaszának eredményéről, az eljárás eredménytelenségéről, az ajánlattevő vagy részvételre jelentkező kizárásáról, a szerződés teljesítésére való alkalmatlanságának megállapításáról, ajánlatának, illetve részvételi jelentkezésének érvénytelenné nyilvánításáról, valamint ezek részletes indokáról, az erről hozott döntést követően a lehető leghamarabb, de legkésőbb három munkanapon belül.
28. Ajánlatkérő az ajánlatok és a részvételi jelentkezések elbírálásának befejezésekor külön jogszabályban meghatározott minták szerint írásbeli összegzést köteles készíteni az ajánlatokról, illetve a részvételi jelentkezésekről.
29. Ajánlatkérő az ajánlatok elbírálásáról készített írásbeli összegzést az ajánlattevők részére történő megküldésétől számított huszadik napig egy alkalommal jogosult módosítani.
30. Az ajánlattevőnek az írásbeli összegzés kijavítására a nyertes ajánlat jellemzői ismertetésére irányuló kérelmét a Bírálóbizottság elnöke, illetve a szaktanácsadó - a Kbt.-ben szabályozottak szerint - teljesíti.
31. Az eljárás eredményéről, vagy eredménytelenségéről szóló tájékoztató közzététele a Bírálóbizottság elnökének, illetve a szaktanácsadó feladata.
32. Az ajánlati biztosíték visszafizetéséről a Bírálóbizottság elnöke, illetve a szaktanácsadó erre vonatkozó tájékoztatása alapján Ajánlatkérő által erre kijelölt személy gondoskodik.
33. SZERZŐDÉSKÖTÉS
34. A szerződés aláírásra történő előkészítéséért a Bírálóbizottság elnöke, illetve a szaktanácsadó felel.
35. A szerződés aláírására az államháztartásról szóló 2011. évi CXCV. törvény rendelkezései az irányadó.
36. A szerződés nem köthető meg az eljárás lezárására vonatkozóan elkészített összegezés időpontját követő, a Kbt. vonatkozó pontjaiban jelzett határidőn belül.
37. TELJESÍTÉSIGAZOLÁS
38. Uniós pályázati források igénybevétele esetén a teljesítésigazolást az elszámolásért felelős, Ajánlatkérő által erre kijelölt személy végzi el.
39. Amennyiben a pályázatból megvalósított kis és nagy értékű eszközberuházás nem Ajánlatkérő részére történik, úgy a kedvezményezett szervezet írásban nyilatkozik a teljesítés megfelelősségéről, az eszközök átvételéről és ez alapján igazolja le a beérkezett számlát az elszámolásért felelős személy.
40. Az írásbeli nyilatkozatnak az alábbi minimális tartalommal kell rendelkeznie:
41. a teljesítés alapját képező közbeszerzés tárgya,
42. a szerződés teljesítése szerződésszerű volt-e,
43. nem szerződésszerű teljesítés esetén a szerződésszegés típusa, leírása, indoka,
44. szerződésszegést elkövetők neve, címe,
45. a szerződés részteljesítése szerződésszerű volt-e,
46. nem szerződésszerű részteljesítés esetén a szerződésszegés típusa, leírása, indoka,
47. a szerződésszegést elkövetők neve, címe.
48. A KÖZBESZERZÉS ELLENŐRZÉSE
49. Ajánlatkérő közbeszerzési eljárásait Ajánlatkérő erre feljogosított szervezete vagy az erre kijelölt belső ellenőrzési feladatokat ellátó munkatárs rendszeresen ellenőrizheti, aki a Bírálóbizottság ülésén tanácskozási joggal részt vehet.
50. FELELŐSSÉGI RENDSZER

|  |  |
| --- | --- |
| Közbeszerzési szabályzat elfogadása | Önkormányzat Képviselő-testülete |
| Közbeszerzési terv (annak módosításának) elfogadása | Önkormányzat Képviselő-testülete |
| Közbeszerzési terv (annak módosításának) feladása a Közbeszerzési Adatbázisba, illetve megjelentetése Ajánlatkérő honlapján | Jegyző, szaktanácsadó alkalmazása esetén a szaktanácsadó |
| Összesített éves statisztikai összegezés elkészítése, és feladása a Közbeszerzési Adatbázisba | Jegyző, szaktanácsadó alkalmazása esetén a szaktanácsadó |
| Kötelezettség vállaló | Polgármester |
| A beszerzéshez pénzügyi fedezetet biztosító | Önkormányzat Képviselő-testülete |
| Közbeszerzési eljárás megindítására vonatkozó döntés | Önkormányzat Képviselő-testülete |
| Becsült érték és rendelkezésre álló anyagi fedezet megadása, az ehhez szükséges előkészítés elvégzése | Közbeszerzés tárgya szerint érintett pénzügyi ügyintéző |
| A beszerzés tárgyára vonatkozó műszaki dokumentáció biztosítása | Közbeszerzés tárgya szerint érintett pályázati referens |
| Bírálóbizottsági tagok kijelölése | Önkormányzat Képviselő-testülete |
| Szükség esetén az eljárásban résztvevő felelős akkreditált közbeszerzési szaktanácsadó kijelölése | Polgármester |
| Ajánlattételi felhívás és dokumentáció elfogadása | Bírálóbizottság |
| Meghívásos eljárás esetén a felkérni kívánt ajánlattevők kijelölése | Önkormányzat Képviselő-testülete |
| Az eljárás ajánlattételi felhívásának feladása illetve megküldése a kijelölt ajánlattevők részére | Bírálóbizottság elnöke, szaktanácsadó alkalmazása esetén a szaktanácsadó |
| Az eljárásban az ajánlattevők részéről feltett kiegészítő tájékoztatás kérés megválaszolása ajánlattevők részére | Bírálóbizottság elnöke, szaktanácsadó alkalmazása esetén a szaktanácsadó |
| Az eljárás során beérkezett ajánlatok átvétele | Bírálóbizottság elnöke |
| A beérkezett ajánlatok értékelése, bírálati jegyzőkönyv készítése | Bírálóbizottság |
| Az eljárásban benyújtott ajánlatok érvényességérő illetve érvénytelenségéről szóló döntés meghozatala | Bírálóbizottság |
| Az eljárás lezárására vonatkozó döntés-előkészítési határozat meghozatala | Bírálóbizottság |
| Az eljárást lezáró döntés meghozatala | Önkormányzat Képviselő-testülete |
| Az eljárás eredményeként megkötendő szerződés aláírása | Polgármester |
| Ajánlati biztosíték visszafizetése | pénzügyi ügyintéző |
| Teljesítésigazolás kiállítása | Polgármester |
| A közbeszerzési iratok jogszabályban előírt határidőig történő megőrzése | Jegyző |
| A közbeszerzéssel kapcsolatos belsőellenőrzési feladatok ellátása | Önkormányzat belső ellenőre |

1. ZÁRÓ RENDELKEZÉSEK
2. Jelen Szabályzat 2018. november 27. napján, a …………./2018. (XI.26.) számú képviselő-testületi határozatalapján lép hatályba. Rendelkezéseit kizárólagosan csak a 2018. november 26. után megindított eljárásokra kell alkalmazni.
3. Jelen szabályzat hatályba lépésének napján a 17/2018(II.14.) számú képviselő-testületi határozattal elfogadott közbeszerzési szabályzat hatályát veszti.

Fácánkert, 2018. november 19.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Orbán Zsoltpolgármester |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dr. Dobai Sándorjegyző |
|  |  |  |